সিলেট, ৫ নভেম্বর : বাংলাদেশ মণিপুরী সাহিত্য সংসদ(বামসাস) না পাঙথোকখিবা ৭ শুবা ইন্টারনেশনেল কনফারেন্স ওন মণিপুরী লিটারেচার এন্ড কালচার ২০২২’ অমসুং ‘নীলিমা সিনহা মেমোরিয়েল এৱার্দ’ থৌরমদা শরুক য়াব লাকখিবা মণিপুর অমসুং ত্রিপুরাগী শক্নাইরবা অইবাশিংবু বাংলাদেশ মণিপুরী সাহিত্য সংসদ, কমলগঞ্জ ব্রাঞ্চনা ঙসি ভানুগাছ আদমপুরদা লৈবা মণিপুরী কালাচারেল কমপ্লেক্সকী কনফারেন্স হোলদা হরাও তয়াম্না ওকখ্রে।
 হরাও তয়াম্না ওকপগি থৌরমগা লোয়ননা অবুজম মণিভদ্র (মণি অবুজম) না ইবা ‘লৌনম লাংদা থুরবা’ শৈরেংগী লাইরিক মখুম হাংবগী থৌরম অমসু পাঙথোকখি।
 থৌরম অদুদা থৌরমমপু ওইনা বাংলাদেশ মণিপুরী সাহিত্য সংসদ (বামসাস), কমলগঞ্জ ব্রাঞ্চকী প্রেসিদেন্ট বীরেন্দ্র সিংহ অমসুং অথোইবা মীথুংলেন ওইনা শরুক য়াখি নভেলিস্ট, নেশনেল এৱার্দি ক্ষেত্রিময়ুম বীর সিংহ (ক্ষেত্রি বীর), ককচিং, মণিপুর।  অখন্নবা মীথুংলেন ওইনা বাংলাদেশ মণিপুরী সাহিত্য পরিষদকী সেন্ট্রেল কমিটিগী প্রেসিদেন্ট অইবা এ কে শেরাম, মণিপুরী সাহিত্য পরিষদ, ত্রিপুরাগী এক্স-জেনারেল সেক্রেটারী অইবা এল.  বীরমঙ্গল সিংহ লোয়ননা জেনারেল সেক্রেটারী থৌদাম নীলকুমার অমসুং মণিপুরী কালচারাল কমপ্লেক্স কী চেয়ারম্যান লাঙ্গলজম জয়ন্তনা শরুক য়ারদুনা মমল লৈরবা ৱাহৈ কয়াসু ফোংদোকপিরম্মি।
 অয়েকপম অঞ্জুনা কন্ডাক্ট তৌবা তরাম্না ওকপা অমদি লাইরিক মায়খুম হাংবাগী থৌরমদুদা কবি অমসুং অইবা সাজ্জাদুল হক স্বপননা ‘লৌনম লাংদা থুরবা’ শৈরেং লাইরিক অদুগী মরমদা ৱা ঙাংবিখি অমসুং অইবা আব্দুস সামাদ, মণি অবুজম, হামোম প্রবিত, কন্থৌজম শিল্পীনা ৱাহৈ কয়া থম্বিখি। 